Κουκουβάγιες παραδοσιακές Ρεθύμνου
Ακόμα και το πιο απλό και γρήγορο φαγάκι, όπως οι παραδοσιακές κουκουβάγιες Ρεθύμνου, έχει τα μυστικά του.
4 κουκουβάγιες (κριθαροκουλούρες), ολόκληρες, ή 4 ντάκοι (παραλληλόγραμμα παξιμάδια), σπασμένοι σε μεγάλα κομμάτια, 2 μεγάλες ντομάτες, τριμμένες στην ψιλή πλευρά του τρίφτη, 100 γρ. ξινομυζήθρα κρητική χοντροθρυμματισμένη, 15 - 20 αλατσοελιές ή άλλες ψιλές ελιές της αρεσκείας μας, 100 ml ελαιόλαδο, 1 κουτ. σούπας ρίγανη ξερή, τριμμένη, αλάτι, φρεσκοτριμμένο πιπέρι
Για τις παραδοσιακές κουκουβάγιες Ρεθύμνου ξεκινάμε και σε ένα μέτριο μπολ ανακατεύουμε την ντομάτα με το μισό λάδι, αλάτι και πιπέρι.Βρέχουμε ελαφρώς τους ντάκους, μοιράζουμε πάνω τους το μείγμα ντομάτας και από πάνω βάζουμε την ξινομυζήθρα και τις ελιές.Πασπαλίζουμε με ρίγανη, ραντίζουμε με το υπόλοιπο ελαιόλαδο και σερβίρουμε αμέσως.
Ντομάτα,Light,Χορτοφαγικά